Ploské (okres Revúca)

Ploské () je obec na Slovensku v okrese Revúca.

Polohopis 
Obec leží v juhovýchodnej časti Slovenského rudohoria.

Dejiny 
Prvá písomná zmienka o obci (pod názvom Paleczka) je z roku 1413. Patrila rodine Drencsényiovcov. Obyvateľstvo sa spočiatku zaoberalo pastierstvom a chovom dobytka, od konca 18. storočia a v 19. storočí výrobou pluhov a podkov, prácou v železiarňach a furmančením železnej rudy a dreveného uhlia.

Kultúra a zaujímavosti

Pamiatky 
 Hámor v Ploskom, súbor budov bývalej železiarne Jána Latináka. Pamiatkovo chránený je administratívny objekt železiarne, jednopodlažná klasicistická stavba na pôdoryse obdĺžnika z roku 1814. Obnovou prešiel v 70. rokoch 20. storočia, v súčasnosti celý súbor objektov chátra. Priečelie objektu je členené negatívnymi lizénovými rámami a dekoratívnym segmentovým štítom s volútami a reliéfmi z baníckeho prostredia s nápisom Johanes Latinák Anno 1814. V zadnej časti areálu sa nachádza další jednopodlažný klasicistický objekt na pôdoryse písmena L, ktorému domunuje vysoký trojuholníkový štít s eliptickými oknami.

Referencie

Externé odkazy 
 Čierne diery- profil historického hámra

 
Obce okresu Revúca